Sauran Duniya Gaisuwar Shugaban Gidan Rediyon Muryar Amurka Ga Al'ummar Musulmin Duniya Agusta 07, 2013
Shugaban Gidan Rediyon Muryar Amurka David Ensor, ya yi wa Musulmin Duniya barka da shan ruwa.
Shugaban Gidan Rediyon Muryar Amurka, David Ensor, ya yi wa Musulmin Duniya Barka
David Ensor ya ce: "Salama'alaikum, ni ne David Ensor, Daraktan Gidan Rediyon Muryar Amurka a Washington DC. A madadin dukkannin ma'aikatan Gidan Rediyon nan na Muryar Amurka, ina son yi wa Musulmi masu kallo da saurara nmu fatan 'Eid el Mubarak.'
A lokacin wannan wata mai alfarma na azumin Ramadana ma'aikatanmu sun yi ta kawo ma ku labarai iri-iri daga sassan duniya daban-daban, musamman ma kan yadda Musulmi a ko'ina a duniyar nan su ke gudanar da hidimomin wannan wata mai alfarma na Ramadan. Mu na fatan cewa wannan aikin na mu na kawo ma ku labarai da bayanai zai dada inganta kusancinmu da dangantakarmu da juna a wannan lokaci na sabunta zumunci da cude-ni-in-cude-ka tsakanin al'ummomi. Mu na kara gode ma ku da kasancewa tare da Gidan Rediyon Muryar Amurka.
Jawabin Salla Daga Shugaban Gidan Rediyon Muryar Amurka - 1:06
http://www.voahausa.com/a/gaisuwar-shugaban-gidan-rediyon-muryar-amurka-ga-alummar-musulmin-duniya/2278580.html
Sakon Barka Da Sallah Daga Darektan Muryar Amurka
Shirin Bukin Sallah Cikin Dokar Ta Baci